open-index/open-wikipedia-markdown huggingface dataset:
இராதிகா வெமுலா

**இராதிகா வெமுலா** (*Radhika Vemula*) இந்திய நாட்டைச் சேர்ந்த ஒரு தலித் உரிமைப் போராளியாவார். இவர் சாதி அடிப்படையிலான பாகுபாடுகளுக்கு எதிராகவும் போராடுகிறார்.

2016 ஆம் ஆண்டு ஐதராபாத்து பல்கலைக்கழகத்தில் தற்கொலை செய்து கொண்ட அம்பேத்கர் மாணவர் சங்கத் தலைவரான இவரின் மகன் உரோகித்து வெமுலா தொடங்கிய பணியை இவர் தொடர்கிறார். உரோகித்தின் தற்கொலை நிகழ்வு இந்தியா முழுவதும் சீற்றத்தைத் தூண்டியது. தலித் பாகுபாட்டின் ஒரு நிகழ்வாக பரவலான ஊடக கவனத்தையும் பெற்றது. ஐதராபாத்து பல்கலைக்கழகத்தில் நடந்த போராட்டத்தின் போது, இராதிகா வெமுலா மற்றும் பிற மாணவர்களை இவரது மகனின் முதலாம் ஆண்டு நினைவு நாளில் காவல்துறையினர் கைது செய்தனர். பல்கலைக்கழகங்கள் மற்றும் பிற உயர்கல்வி நிறுவனங்களில் சாதிப் பாகுபாடுகளை ஒழிக்க இராதிகா முயல்கிறார்.

## குடும்பம்
இராதிகா வெமுலாவிற்கு மூத்த மகன் ரோகித்து,  இளைய மகன் இராசா மற்றும்  மகள் நிலீமா ஆகிய மூன்று குழந்தைகள் உள்ளனர்..

## மத மாற்றம்
14 ஏப்ரல் 2016 ஆம் ஆண்டு ஏப்ரல் மாதம் 14 ஆம் தேதியன்று 125 ஆவது அம்பேத்கர் பிறந்த நாளில் இராதிகா வெமுலா மற்றும் மகன் இராசா ஆகியோர் மகாராட்டிராவின் மும்பையில் புத்த மதத்திற்கு மாறினார்கள். பாபாசாகேப் அம்பேத்கரின் பேரன் பிரகாசு அம்பேத்கர், ரோகித்தின் குடும்பத்தை பௌத்த மதத்திற்கு மாற்ற  மும்பை தாதரில் உள்ள பாபாசாகேப் அம்பேத்கர் பவனில் முன்னெடுப்புகளை மேற்கொண்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய செயற்பாட்டாளர்கள்
பகுப்பு:ஆந்திரப் பிரதேச மக்கள்
விவேகானந்தா நகர் உள்விளையாட்டு வளாகம்

**விவேகானந்தா நகர் உள்விளையாட்டு வளாகம்** (*Vivekananda Nagar Indoor Sports Complex*) இந்தியாவின் மகாராட்டிர மாநிலம் நாக்பூரில் அமைந்துள்ளது. மேசைப் பந்து, இறகுப்பந்து போன்ற போட்டிகளுக்காக நாக்பூர் நகராட்சி ஆணையத்தால் ஒதுக்கப்பட்ட 3.5 ஏக்கர் நிலத்தில் விளையாட்டரங்கம்  கட்டப்பட்டது. இந்த மைதானத்தில் 5,000 பேர் அமரும் வசதி உள்ளது. பல அரசியல் நிகழ்வுகள், இசை நிகழ்ச்சிகள் மற்றும் பூப்பந்து, கூடைப்பந்து, புல்வெளி  டென்னிசு போன்ற விளையாட்டு நிகழ்வுகள் இங்கு நடைபெறுகின்றன. 

300 இரு சக்கர வாகனங்கள் மற்றும் 50 நான்கு சக்கர வாகனங்கள் நிறுத்துமிடத்துடன் 3 603 சதுர மீட்டர் பரப்பளவில் உள்ள இந்த அரங்கம் நகரின் இரண்டாவது உள்ளரங்க அரங்கமாகும். தென்மேற்கு நாக்பூரில் உள்ள இந்த முதல் விளையாட்டு மைதானத்தில் சிற்றுண்டிச்சாலை, நிர்வாக அலுவலகம் மற்றும் உடை மாற்றும் அறைகள் மற்றும் கழிப்பறைகள் ஆகியவை உள்ளன. இதன் கட்டுமானத்திற்காக 3 கோடி செலவானது.

## மேற்கோள்கள்

## புற இணைப்புகள்
* Nagpurorange

பகுப்பு:மகாராட்டிர விளையாட்டரங்குகள்
பகுப்பு:நாக்பூர் மாவட்டம்
ந. நல்லுசாமி

**ந. நல்லுசாமி** (N. Nallusamy) என்பவர் ஒரு தமிழக அரசியல்வாதியாவார். இவர் கரூர் மாவட்டம், குளித்தலை அருகே உள்ள ஓசலூரில் பிறந்தவர். 1984 ஆம் ஆண்டு சட்டமன்றத் தேர்தலில் திருச்சிராப்பள்ளி-II தொகுதியில் அ.தி.மு.க சார்பில் போட்டியிட்டு வென்று தமிழக அமைச்சரவையில் வீட்டு வசதித் துறை அமைச்சராக பொறுப்பு வகித்தார். இவர் காவேரி மகளிர் கல்லூரி மற்றும் காவேரி பொறியியல்  தொழில்நுட்பக் கல்லூரிகளின் நிறுவனரும் ஆவார்.
## மேற்கோள்கள்

பகுப்பு:கரூர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
காக்களூர் சிவா விஷ்ணு கோயில்

**காக்களூர் சிவா விஷ்ணு கோயில்** என்பது இந்திய தீபகற்பத்தின் தமிழ்நாடு மாநிலத்தில் திருவள்ளூர் மாவட்டத்தின் காக்களூர் புறநகர்ப் பகுதியில் அமைந்துள்ள ஒரு சிவா விஷ்ணு கோயில் ஆகும்.

கடல் மட்டத்திலிருந்து சுமார் 98 மீட்டர் உயரத்தில் அமைந்துள்ள காக்களூர் சிவா விஷ்ணு கோயிலின் புவியியல் ஆள்கூறுகள்,  ஆகும்.

இக்கோயிலின் சைவ சன்னதிகளில் இறைவன் புஷ்பவனேசுவரர் என்றும் இறைவி பூங்குழலி தாயார் என்றும் குறிப்பிடப்படுகின்றனர். வைணவ சன்னதிகளில், இறைவன் ஜல நாராயணப் பெருமாள் என்றும், இறைவி ஜல நாராயணி என்றும் அழைக்கப்படுகின்றனர். ஒவ்வொரு மாதமும் ஏகாதசி அன்று நெல்லிக்கனி பூசை என்ற சிறப்புப் பூசை ஒன்று நடத்தப்படுகிறது.

## மேற்கோள்கள்

## வெளி இணைப்புகள்
* GeoHack - காக்களூர் சிவா விஷ்ணு கோயில்

பகுப்பு:இந்துக் கோயில்கள்
தியாகராய நகர் சிவா விஷ்ணு கோயில்

**தியாகராய நகர் சிவா விஷ்ணு கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் தியாகராய நகர் புறநகர்ப் பகுதியில் அமைந்துள்ள ஒரு சிவா விஷ்ணு கோயில் ஆகும்.

கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள தியாகராய நகர் சிவா விஷ்ணு கோயிலின் புவியியல் ஆள்கூறுகள்,  ஆகும்.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
## மேற்கோள்கள்

## வெளி இணைப்புகள்
* GeoHack - தியாகராய நகர் சிவா விஷ்ணு கோயில்

பகுப்பு:இந்துக் கோயில்கள்
அர்யமான்

**அர்யமான்** (**Aryaman**) () வேத கால தேவர்களில் ஒருவர். மேலும் இவர் 12 ஆதித்தர்களில் ஒருவராவர்.  "வாழ்க்கையின் கூட்டாளி", "நெருங்கிய நண்பர்", "விளையாட்டுத் தோழன்" அல்லது "தோழர்" என இவர் குறிக்கப்படுகிறார்.இவர் காசியபர்-அதிதி தம்பதியரின் மூன்றாவது மகன் ஆவார்.  இவர் வேத கால மக்களின் குதிரைகள், பால்வெளி மற்றும் செல்வதிற்கு பாதுகாவலராக அறியப்படுகிறார்.
ஆர்யமான் வருணன்-மித்திரன்இவர் பகன், பிரகஸ்பதி, பிற ஆதித்தர்கள் மற்றும் அசுரர்களுடன் அறியப்படுகிறார்.
## இதனையும் காண்க
* ஆதித்தர்கள்
## மேற்கோள்கள்

பகுப்பு:இந்துக் கடவுள்கள்
பகுப்பு:பன்னிரு ஆதித்தர்கள்
சிவா விஷ்ணு கோயில்

**சிவா விஷ்ணு கோயில்** என்பது இந்துக் கோயிலின் கருவறைகளில் வீற்றிருக்கும் மூலவர் தெய்வங்கள் தனித்தனியாக சிவன் (லிங்கத் திருமேனி) மற்றும் பெருமாள் அம்சங்களாக இருக்கும் பட்சத்தில், அக்கோயில் சிவா விஷ்ணு கோயில் என்றழைக்கப்படுகிறது. அந்த அம்சங்களானது வெவ்வேறு திருநாமங்கள் கொண்டு காணப்படுகின்றன. சைவ வைணவ ஒற்றுமைக்கு உதாரணமாக விளங்கும் சிவா விஷ்ணு கோயில்கள் பரவலாக, ஆனால் எண்ணிக்கையில் குறைவாக தமிழ்நாட்டில் காணப்படுகின்றன.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற சென்னையிலுள்ள தியாகராய நகர் சிவா விஷ்ணு கோயில், சென்னையிலுள்ள அண்ணா நகர் மேற்கு விரிவு புறநகர்ப் பகுதியில் அமைந்துள்ள சென்னை சிவாவிஷ்ணு கோயில் மற்றும் திருவள்ளூர் மாவட்டத்திலுள்ள காக்களூர் பகுதியில் அமைந்துள்ள ஜல நாராயணப் பெருமாள் குடிகொண்டுள்ள காக்களூர் சிவா விஷ்ணு கோயில் ஆகியவை சில முக்கியமான சிவா விஷ்ணு கோயில்களாகும்.

ஆஸ்திரேலியா நாட்டின் மெல்பேர்ண் சிவா விஷ்ணு கோயில், சைவ வைணவ ஒற்றுமைக்கு எடுத்துக்காட்டாக விளங்கும் ஒரு சிவா விஷ்ணு கோயிலாகும்.

## மேற்கோள்கள்

## வெளி இணைப்புகள்
https://ta.wikipedia.org/wiki/%E0%AE%AE%E0%AF%86%E0%AE%B2%E0%AF%8D%E0%AE%AA%E0%AF%87%E0%AE%B0%E0%AF%8D%E0%AE%A3%E0%AF%8D_%E0%AE%9A%E0%AE%BF%E0%AE%B5%E0%AE%BE_%E0%AE%B5%E0%AE%BF%E0%AE%B7%E0%AF%8D%E0%AE%A3%E0%AF%81_%E0%AE%95%E0%AF%8B%E0%AE%AF%E0%AE%BF%E0%AE%B2%E0%AF%8D?wprov=sfla1

பகுப்பு:இந்துக் கோயில்கள்
பாகன் (ஆதித்தர்கள்)

**பாகன்** (*Bhaga*), காசியபர்-அதிதி தம்பதியரின் மகனான இவர், இந்து சமயத்தின் 12 ஆதித்தர்களில் ஒரு தேவர். இவர் செல்வத்திற்கு அதிபதி ஆவார். இவர் தனது சகோதரனான ஆர்யமானுடன் நெருங்கிய தொடர்புடையவர்.

## இதனையும் காண்க
* ஆதித்தர்கள்
## மேற்கோள்கள்

பகுப்பு:இந்துக் கடவுள்கள்
பகுப்பு:பன்னிரு ஆதித்தர்கள்
சீன் மன்றோ

**சீன் மன்றோ** (*Sean Munro*) ஐக்கிய இராச்சியத்திலுள்ள மருத்துவ ஆராய்ச்சி மன்ற மூலக்கூறு உயிரியல் ஆய்வகத்தின் குழுத் தலைவராக உள்ளார். 2012 ஆம் ஆண்டு முதல் 2023 ஆம் ஆண்டு வரை தொடர்ந்து செல் உயிரியல் பிரிவின் தலைவராக பணியாற்றுகிறார்.  இராயல் கழக உறுப்பினர் தகுதியையும் சீன் மன்றோ அடைந்துள்ளார்.
## மேற்கோள்கள்

பகுப்பு:வாழும் மக்கள்
பகுப்பு:அறிவியலாளர்கள்
சுதந்திர தின பூங்கா

**சுதந்திர தின பூங்கா** () என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் நுங்கம்பாக்கம் புறநகர்ப் பகுதியில் அமையப் பெற்றுள்ள ஒரு பூங்காவாகும்.

கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள சுதந்திர தின பூங்காவின் புவியியல் ஆள்கூறுகள்,  ஆகும்.

பெருநகர சென்னை மாநகராட்சி பராமரிப்பில் இயங்கி வரும் 525 பூங்காக்களில் சுதந்திர தின பூங்காவும் ஒன்றாகும்.
## மேற்கோள்கள்

## வெளி இணைப்புகள்
* GeoHack - சுதந்திர தின பூங்கா

* https://ta.wikipedia.org/wiki/%E0%AE%9A%E0%AF%86%E0%AE%A9%E0%AF%8D%E0%AE%A9%E0%AF%88_%E0%AE%AA%E0%AF%82%E0%AE%99%E0%AF%8D%E0%AE%95%E0%AE%BE%E0%AE%95%E0%AF%8D%E0%AE%95%E0%AE%B3%E0%AF%8D?wprov=sfla1

பகுப்பு:சென்னை பூங்காக்கள்
மூக்கு இலை

thumb|குதிரைலாட வௌவால், மூக்கு-இலை வரைபடம்
**மூக்கு இலை** (*Nose-leaf*) அல்லது **இலை மூக்கு**, பெரும்பாலும் பெரிய, ஈட்டி வடிவ மூக்கு ஆகும், இது பைலோசுடோமிடே, கிப்போசிடெரிடே மற்றும் ரைனோலோபிடே குடும்பங்களின் வௌவால்களில் காணப்படுகிறது. இந்த வௌவால்கள் தகவல் தொடர்புகொள்வதில் தகவல்களை மூக்கில் எதிரொலிப்பதால், இந்த மூக்கு-இலை எதிரொலி இருப்பிட அழைப்பை மாற்றியமைப்பதிலும் இயக்குவதிலும் சில பங்கை ஆற்றுவதாகக் கருதப்படுகிறது.

மூக்கு-இலையின் வடிவம் வௌவால்களை அடையாளம் கண்டு வகைப்படுத்துவதற்கும் முக்கியமானதாக உள்ளது. மேலும், மூக்கு-இலையின் வடிவம் வௌவால்களின் நடத்தையை அடையாளம் காண உதவுகிறது. உதாரணமாக, மூக்கினை இலை போன்று கொண்ட வௌவால் குடும்பங்களில், மேற்கொள்ளப்பட்ட சோதனைகளில் இம்மூக்கு இலை உமிழ்வு கற்றைகளை மையப்படுத்துவது கண்டறியப்பட்டது.

## மேற்கோள்கள்

பகுப்பு:வௌவால்கள்
மித்திரா

**மித்திரா** (*Mitra*), இந்து சமயத்தின் 12 ஆதித்தர்களில் ஒருவர். இவர் காசியபர்-அதிதி தம்பதியருக்கு பிறந்த ஆதித்தர்களில் ஒருவர். இவர் நட்பு, உறுதி மொழிகள், காலைச் சூரியனுக்கு அதிபதி ஆவார். ரிக் வேதத்தில் மித்திர தேவனை அழைக்கும் போது வருண தேவனுடன் இணைத்து,  மித்திர-வருணன் என்றே அழைக்கப்படுகிறார். வருணனை தனியாக அழைக்கும் போது வருணன் என்றே அழைக்கப்படுகிறார்.

பிந்தைய வேத காலத்தில் மித்திர தேவனின் இருப்பு மறைக்கப்பட்டுள்ளது. 
## இதனையும் காண்க
* ஆதித்தர்கள்
## மேற்கோள்கள்

பகுப்பு:ரிக் வேத கடவுள்கள்
பகுப்பு:தேவர்கள்

பகுப்பு:பன்னிரு ஆதித்தர்கள்
சுந்தா பறக்கும் நரி

**சுந்தா பறக்கும் நரி** (*Sunda flying fox*) எனப்படும் **சுந்தா பழந்திண்ணி வௌவால்** (***அசெரோடான் மாக்லோட்டி*** ) என்பது ஸ்டெரோபோடிடே குடும்பத்தில் உள்ள ஒரு பழந்திண்ணி வௌவால் சிற்றினம் ஆகும். இது இந்தோனேசியாவில் மட்டுமே காணப்படும் அகணிய உயிரி. **சுந்தா பறக்கும்** **வௌவால்** அழிவாய்ப்பு இனமாக செம்பட்டியலில் பட்டியலிடப்பட்டுள்ளது. இறால் வளர்ப்பிற்காகச் சதுப்புநில மரங்களை காடழிப்பதன் மூலம் வெட்டியெடுத்ததால் இந்தச் சிற்றினம் அருகிய இனமாக மாறுவதற்கான இடைநிலை வாய்ப்பு உள்ளது.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:வௌவால்கள்
அசெரோடான்

***அசெரோடான்*** (*Acerodon*)(கூர்மையான பல்) என்பது டெரோபோடிடே குடும்பத்தில் உள்ள வௌவால்களின் பேரினமாகும். இவை அனைத்தும் தென்கிழக்கு ஆசியாவில் உள்ள காடுகளைப் பூர்வீகமாகக் கொண்டவை. மேலும் இவை அனைத்தும் அச்சுறுத்தலுக்கு உள்ளான சிற்றினங்கள் ஆகும். இவை பழந்திண்ணி வௌவால்களான *[[பழ வௌவால்|தெரோபசுடன்]]* நெருங்கிய தொடர்புடையவை.

## சிற்றினங்கள்
***அசெரோடான்*** பேரினம்

* சுலவேசி பறக்கும் நரி, *அ. செலிபென்சிசு*
* தாலாட் பறக்கும் நரி, *அ. குமிலிசு*
* பெரும் தங்கக் கிரீடம் அணிந்த பறக்கும் நரி, *அ. ஜூபாட்டசு*
* பலவான் பழ வௌவால், *அ. லுகோடிசு*
* சுந்தா பறக்கும் நரி, *அ. மாக்லோடி*

## மேற்கோள்கள்

பகுப்பு:பாலூட்டிப் பேரினங்கள்
சையத் அர்சத் அலி

**சையத் அர்சத் அலி** (*Syed Arshad Ali*) (பிறப்பு: ஏப்ரல் 10, 1971) ஒரு பாக்கித்தானிய நீதிபதி ஆவார். 2017 ஆம் ஆண்டு  சூன் 16 ஆம் தேதி முதல் பெசாவர் உயர் நீதிமன்ற நீதிபதியாக இருந்து வருகிறார்.

## ஆரம்ப வாழ்க்கை மற்றும் கல்வி
1971 ஆம் ஆண்டு  ஏப்ரல்  மாதம் 10 ஆம் தேதி சுவாபி மாவட்டத்தில் பிறந்தார். 1993 ஆம் ஆண்டு பெசாவர் பல்கலைக்கழகத்துடன் தொடர்புடைய கைபர் சட்டக் கல்லூரியில் இளங்கலைச் சட்டம் பட்டம் பெற்றார்.

## நீதித்துறை வாழ்க்கை
1996 ஆம் ஆண்டு உயர்நீதிமன்றத்தில் வழக்கறிஞராகப் பதிவு செய்தார். 2007 ஆம் ஆண்டு வரை,  பெசாவரில் உள்ள ஒரு சட்ட நிறுவனமான "அப்ரிடி, சா மற்றும் மினல்லா" உடன் பணியாற்றினார். பின்னர்,  பெசாவரில் தனது சொந்த நிறுவனத்தைத் தொடங்கினார்.  "சையத் அர்சத் அலி மற்றும் அசோசியேட்சு" என்று பெயரிட்டார். 2012 ஆம் ஆண்டு உச்ச நீதிமன்றத்தின் வழக்கறிஞராகப் பணியாற்றத் தொடங்கினார். சுப்ரீம் கோர்ட் பார் அசோசியேசனின் வாழ்நாள் உறுப்பினரானார். பெசாவர் உயர் நீதிமன்ற வழக்கறிஞர் சங்கத்தின் உறுப்பினராகவும், பெசாவர் பார் அசோசியேசன், மாவட்ட நீதிமன்றங்களில் உறுப்பினராகவும் இருந்தார். ஒரு வழக்கறிஞராக, அவர் வங்கிகள், மருத்துவமனைகள் மற்றும் பல்கலைக்கழகங்களைப் பிரதிநிதித்துவப்படுத்துவதில் நிபுணத்துவம் பெற்றார். பெசாவர் உயர் நீதிமன்றத்தில்  கூடுதல் நீதிபதியாக 2017 ஆம் ஆண்டு சூன் மாதம் 16 ஆம் தேதி அன்று பணியில் சேர்ந்தார். 2019 ஆம் ஆண்டு மே மாதம் 31 ஆம் தேதியன்று பெசாவர் உயர் நீதிமன்ற பெஞ்சில் நிரந்தர உறுப்பினரானார்.

## மேற்கோள்கள்

பகுப்பு:பாக்கித்தானிய நீதிபதிகள்
பகுப்பு:வாழும் மக்கள்
பகுப்பு:1971 பிறப்புகள்
நசுமா இத்ரீசு

thumb|நசுமா அப்துல்லா இத்ரீசு (2013)
**நசுமா அப்துல்லா இத்ரீசு** (*Najma Idrees*) (அரபு: نجمة عبدالله إدريس; பிறப்பு : 25 டிசம்பர் 1952) ஒரு குவைத் நாட்டின் கவிஞர், கட்டுரையாளர் மற்றும் அறிஞர் ஆவார்.

## சுயசரிதை
இத்ரீசு 1952 ஆம் ஆண்டு குவைத்து நாட்டில் பிறந்தார். 1976 ஆம் ஆண்டு குவைத்து பல்கலைக்கழகத்தில் அரபு இலக்கியப் பட்டம் பெற்றார். 1987 ஆம் ஆண்டு இலண்டன் பல்கலைக்கழகத்தின் ஓரியண்டல் மற்றும் ஆப்பிரிக்க ஆய்வுப் பள்ளியிலிருந்து தனது முனைவர் பட்டத்தைப் பெற்றார். அதில் இவரது ஆய்வுக் கட்டுரை 'நவீன அரபுக் கவிதைகளில் மரணம் மற்றும் அதன் வளர்ச்சி' (அரபு: مفهوم الموت وتطوره في الشعر العريث الحيد) என்ற தலைப்பில் இருந்தது.

இத்ரீசு தனது ஆரம்ப பல்கலைக்கழக ஆண்டுகளில் இருந்து ஒரு கவிஞராகவும் ஆராய்ச்சியாளராகவும் எழுதத் தொடங்கினார். மேலும் குவைத்து எழுத்தாளர்கள் சங்கத்தால் வெளியிடப்பட்ட *அல்-பயான்* இதழில் தனது ஆரம்பகால படைப்புகளை வெளியிட்டார்.

பல்வேறு அரபு நாடுகளில் ஆண்டுதோறும் நடைபெறும் கலாச்சாரம், கலை மற்றும் இலக்கியத்திற்கான தேசிய கவுன்சில்  நடத்தும் கலாச்சார வாரங்களில் அடிக்கடி பங்கேற்பவர் ஆவார்.

*அல்-சரிடா* செய்தித்தாளின் வாராந்திர பத்திகள், மாத இதழ்களுக்கான கட்டுரைகள் மற்றும் உள்ளூர் பத்திரிக்கை மற்றும் வானொலி நேர்காணல்களில் திறந்த விவாதங்களும் அவரது பங்களிப்புகளில் அடங்கும்.

## கௌரவங்களும் விருதுகளும்

* அரபு பெண்கள் விருது (குவைத்து 2013 ஆம் ஆண்டு) 
* இலக்கியத் துறையில் குவைத்து அரசின் பரிசு. (2002 ஆம் ஆண்டு) 

## புத்தகங்கள்
* *என் மொழி முறிவுகள்.* *நான் வளர்கிறேன்*  (அரபு: تتكسّر لغتي . . https://books.google.com/books?id=B7bYKvnuZfwC&q=%D9%86%D8%AC%D9%85%D8%A9+%D8%A7%D8%AF%D8%B1%D9%8A%D8%B3 ) 

## மேற்கோள்கள்

பகுப்பு:வாழும் மக்கள்
பகுப்பு:1952 பிறப்புகள்
நாசர் அபுல்

**நாசர் அபுல்** (*Nasser Abul*) குவைத்து ஆன்லைன் ஆர்வலர் ஆவார். 2011 ஆம் ஆண்டு சூலை மாதம் 7 ஆம் தேதி அன்று, பகுரைனில் அரபு வசந்த போராட்டக்காரர்களுக்கு ஆதரவாக தொடர்ச்சியான டுவிட்டர் டுவீட்களைத் தொடர்ந்து, அவர் குவைத் அரசாங்கத்தால் மாநில பாதுகாப்புக் குற்றச்சாட்டின் பேரில் சிறையில் அடைக்கப்பட்டார்.  பக்ரைனின் ஆளும் அல் கலீபா குடும்பத்தைச் சேர்ந்த சேக் அப்துல்லா முகமது பின் அகமது அல் பதே அல் கலீபா, அபுல் கைது செய்யப்பட்டதற்கு குவைத்து அரசாங்கத்திற்கு நன்றி தெரிவித்ததோடு, அபுலுக்கு எதிராக தனிப்பட்ட அவதூறு வழக்கைத் தாக்கல் செய்ய உள்ளதாகவும் அறிவித்தார்.

அவர் கைது செய்யப்பட்டதைத் தொடர்ந்து, அபுல் தனது கணக்கில் மிகவும் எரிச்சலூட்டும் டுவீட்களை குறும்பர்களால் இடுகையிடப்பட்டதாகவும், அந்த டுவீட்களை அறிந்ததும், தனது ஐ-போன் மூலம் அவற்றை நீக்கிவிட்டதாகவும் கூறினார்.  காவலில் வைக்கப்பட்ட முதல் இரண்டு நாட்களில் தான் தாக்கப்பட்டதாகவும் தூக்கமின்மைக்கு ஆளானதாகவும் அபுல் குற்றம் சாட்டியுள்ளார். அவரது வழக்கறிஞரின் கூற்றுப்படி, அபுல் பல வழக்கறிஞர் விசாரணைகளுக்கு  மறுக்கப்பட்டார். அவர் கைது செய்யப்பட்ட ஒரு வாரத்திற்குப் பிறகு, பன்னாட்டு மன்னிப்பு அவை அவரை மனசாட்சியின் கைதி என்று அறிவித்தது மற்றும் அவரை உடனடியாக விடுவிக்க அழைப்பு விடுத்தது. மனித உரிமைகள் கண்காணிப்பகம் அவர் மீதான குற்றச்சாட்டுகளை கைவிட வேண்டும் என்று கோரியது, "அரசுகளை இணையத்தில் விமர்சிப்பதற்காக மக்களைக் கைது செய்ததன் மூலம் குவைத்து ஒரு புதிய வீழ்ச்சிக்கு தள்ளப்பட்டுள்ளது" என்று ஒரு பிரதிநிதி கூறினார். செப்டம்பர் மாதம் 19 ஆம் தேதியன்று, மனித உரிமைக் குழுவின் தலைவரான குவைத்து பாராளுமன்ற உறுப்பினர் பைசல் அல்-துவைசன், அபுலை விடுவிக்கக் கோரினார். "குவைத்தின் மனித உரிமை வரலாற்றைக் கெடுக்கும் அவமானம்" என்று கூறினார். 
2011 ஆம் ஆண்டு செப்டம்பர்  மாதம் 27ஆம் தேதியன்று அபுல் குவைத்து மத்திய சிறையில் இருந்து விடுவிக்கப்பட்டார்.

## மேற்கோள்கள்

பகுப்பு:வாழும் மக்கள்
யாக்யா அப்ரிடி

**யாக்யா அப்ரிடி** (*Yahya Afridi*) ( )(பிறப்பு 23 ஜனவரி 1965) 2018 ஆம் ஆண்டு சூன் மாதம் 28 ஆம் தேதி  முதல் பாக்கித்தானின் உச்ச நீதிமன்ற நீதிபதியாக இருந்து வருகிறார்.

நீதிபதி அப்ரிடி லாகூரில் உள்ள ஐட்சிசன் கல்லூரியில் கல்வி பயின்றார். கேம்பிரிட்சில் உள்ள இயேசு கல்லூரியில் சட்டத்தில் முதுகலைப் பட்டம் பெற்றார். அவர் பாக்கித்தானுக்குத் திரும்புவதற்கு முன் இலண்டனில் உள்ள பாக்சு & கிப்பன்சில் பயிற்சி பெற்றார். அங்கு கராச்சியில் உள்ள ஓர் மற்றும் டிக்னம் & கோ. நிறுவனத்தில் அசோசியேட் ஆனார்.

## மேற்கோள்கள்

பகுப்பு:வாழும் மக்கள்
பகுப்பு:1965 பிறப்புகள்
மதராசு புள்ளி அரணை

[வலது|thumb|200x200px| [சில்கா ஏரி|சில்கா ஏரியின் வரைபடம்.]]
**மதராசு புள்ளி அரணை** என்று பொதுவாக அழைக்கப்படும் ***பார்குதியா இன்சுலாரிசு*** (*Barkudia insularis*) என்பது மிக அருகிய இனம் என வகைப்படுத்தப்பட்டுள்ள மூட்டு இல்லாத அரணை ஆகும். இது 1917ஆம் ஆண்டில் நெல்சன் அன்னாண்டேலால் விவரிக்கப்பட்டது. 2003-ல் காடுகளில் மீண்டும் கண்டுபிடிக்கப்பட்டது. இந்த சிற்றினம் பற்றி அதிக தகவல்கள் அறியப்படவில்லை. ஆனால் இது இந்தியாவின் ஒடிசாவில் உள்ள சில்கா ஏரியில் உள்ள பார்குடா தீவுக்கு அருகிலுள்ள சதுப்புநில வாழ்விடங்களில் மட்டுமே காணப்படுவதாக முன்னர் நம்பப்பட்டது. பின்னர் ஒடிசாவின் அருகிலுள்ள பகுதிகளில் மேற்கொள்ளப்பட்ட அவதானிப்புகள் மாநிலத்திற்குள் ஒரு பெரிய வரம்பைக் கொண்டுள்ளதைக் குறிக்கின்றன. இப்பல்லி பெரிய மண்புழு போலத் தோற்றமளிக்கிறது. இது மண்ணின் அடிப்பகுதியில் வாழ்கிறது. இது சிறிய கணுக்காலிகளை உணவாக உண்ணும்.

1917-ல் சில்கா ஏரியின் படகுடா தீவின் ஒரு ஆலமரத்தின் வேர்களுக்கு அருகில் தளர்வான பூமியில் இந்த உயிரினம் கண்டுபிடிக்கப்பட்டது. இச்சிற்றினம் விவரிக்கப்பட்டதிலிருந்து நான்கு ஆய்வு அறிக்கைகள் மட்டுமே பதிவு செய்யப்பட்டுள்ளன. இவை அனைத்தும் ஒடிசா மாநிலத்தில் சேகரிக்கப்பட்ட தரவுகளாகும் 1917 மற்றும் 2003ஆம் ஆண்டுகளில் சில்கா ஏரியில் உள்ள பார்குடா தீவில், 1979ஆம் ஆண்டு நந்தன்கானன் விலங்கியல் பூங்காவில் இதன் அவதானிப்பும் 2022ஆம் ஆண்டு புகுடாவின் அருகாமையில் மேற்கொள்ளப்பட்ட அவதானிப்பும் இவையாகும்.

## வகைப்பாட்டியல் விளக்கம்
*பார்குதியா* (அன்னண்டலே, ரெக். இந்திய முஸ். xiii, 1917 பக். 20 - வகை இனங்கள் *இன்சுலாரிசு*) பல்லின் எலும்புகள் பல்லின் நடுப்பகுதியில் சந்திப்பதில்லை. இது பல் இல்லாதது. நாசிக்கும் அலகுருமுளைக்கும் இடையில் உள்ள நாசித் துவாரம் உள்ளது.  முன்பகுதிகள் மற்றும் முன்பக்கப் பகுதிகள் இல்லை; உடல் நீளமானது; கரங்கள் இல்லை;

வெளிர் பழுப்பு மேற்பகுதியும், ஒவ்வொரு முதுகு செதில்களும் மையப் புள்ளியுடன் காணப்படும். மொத்தத்தில் 12 அல்லது 14 நீளமான கோடுகள் பின்புறத்திலும் வால் முழுவதும் காணப்படுகின்றன. உடலின் கீழ் பாகங்கள் வெண்மையானவை. தலையின் மேற்பகுதி பழுப்பு நிறத்தில் மேகமூட்டமானது. ஆலமரம் வேரில் தளர்வான மண்ணிலிருந்து தோண்டப்பட்ட வகை மூலம் விவரிக்கப்பட்டது. 1919ஆம் ஆண்டு மழைக்காலத்தில் இதே பகுதியில் பிரடெரிக் ஹென்றி கிரேவ்லி என்பவரால் இரண்டாவது அரணை அடையாளம் காணப்பட்டது.

## மேற்கோள்கள்


## மேற்கோள்கள்

* அன்னாண்டேல், N. 1917 சில்கா ஏரியில் உள்ள ஒரு தீவில் இருந்து ஒரு புதிய வகை மூட்டு இல்லாத தோல்கள் . இந்திய முஸ். 13:20
* பிஸ்வாஸ், எஸ். அல்லது ஆச்சார்ஜ்யோ, எல்என் (1979) ஒரிசா ஜே. பாம்பே நாட்டில் இருந்து ஒரு அரிய மூட்டு பல்லி *பார்குடியா இன்சுலாரிஸ்* விநியோகம் பற்றிய குறிப்பு. வரலாறு. Soc. 76: 524-525
* தாஸ், இந்திரன்; தத்தகுப்தா, பாசுதேப் 1997 *ஓபிசாப்ஸ் ஜெர்டோனி* பிளைத், 1853 மற்றும் *பார்குடியா இன்சுலாரிஸ்* அன்னாண்டலே, 1917 ஆகியவற்றின் ஹோலோடைப்களின் மறு கண்டுபிடிப்பு. ஹமத்ரியாட் 22 (1): 53-55

## வெளி இணைப்புகள்

* Barkudia insularis at the Reptarium.cz Reptile Database
* Rediscovery

பகுப்பு:இந்திய ஊர்வன
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
விசாகப்பட்டினம் அரணை

***பார்குதியா மெலனோசிடிக்டா*** என்பது பொதுவாக **விசாகப்பட்டினம் அரணை** அல்லது **ரசல்சு காலில்லா அரணை** என்று அழைக்கப்படுகிறது. இது தென்கிழக்கு இந்தியாவின் ஆந்திரப் பிரதேச மாநிலத்தில் உள்ள சர்கார் கடற்கரையின் விசாகப்பட்டினம் பகுதியில் காணப்படும் அரணை ஆகும். இது ஒரு அகணிய உயிரி. 1790களில் பேட்ரிக் ரசல் காலத்தில் சேகரிக்கப்பட்ட இந்திய ஊர்வனவற்றில் முதன்மையானது. இந்த சிறினத்தின் மாதிரி சிற்றினம் அற்றுவிட்டதாகக் கருதப்பட்டது. பின்னர் இதன் வகைப்பாட்டியல் 1950-80களுக்கு இடைப்பட்ட காலகட்டத்தில் ஆந்திரப் பல்கலைக்கழக பேராசிரியர்களால் விசாகப்பட்டினத்தில் பல்கலைக்கழக வளாகத்திலிருந்து சமீபத்திய சேகரிப்புகளை மீண்டும் ஆய்வு செய்ததன் மூலம் சரி செய்யப்பட்டது. மேலும் இந்தியாவின் கொல்கத்தாவில் உள்ள இந்திய விலங்கியல் ஆய்வகத்தில் இதன் மாதிரி இனம் சேகரிக்கப்பட்டு வைக்கப்பட்டுள்ளது.

## புவியியல் வரம்பு
*பா. மெலனோசிடிக்டா* தன் வகை வட்டாரமான இந்தியாவின் ஆந்திரப் பிரதேசத்தில் உள்ள விசாகப்பட்டினத்திலிருந்து மட்டுமே அறியப்படுகிறது.

## விளக்கம்
புதைந்து வாழக்கூடிய *பா. மெலனோசுடிக்டா* கால்கள் இல்லாத, நீளமான உடலைக் கொண்டுள்ளது. கண்கள் எச்ச உறுப்பாக உள்ளது. கீழ் இமைகள் மட்டுமே உள்ளன. காது திறப்புகள் பிளவுபட்டவை. இது  மூக்கு-க்கு-குத நீளம் வரை வளரக்கூடியது. மேலும் வாலின் நீளம்   ஆகும்.

## மேற்கோள்கள்

## மேலும் படிக்க
* Günther ACLG (1864). The Reptiles of British India. London: The Ray Society. (Taylor and Francis, printers). xxvii + 452 pp. + Plates I-XXVI. ("Anguis melanosticta [sic]", p. 95).
* Schneider JG (1801). Historiae Amphibiorum naturalis et literariae. Fasciculus secundus continens Crocodilos, Scincos, Chamaesauras, Boas, Pseudoboas, Elapes, Angues, Amphisbaenas et Caecilias. Jena: F. Fromman. vi + 364 pp. + Plates I-II. (Anguis melanostictus, new species, pp. 323-324). (in Latin).

பகுப்பு:இந்திய ஊர்வன
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
நெசியா

***நெசியா*** என்பது அரணைக் குடும்பத்தில் உள்ள பல்லிகள், பேரினமாகும். இந்தப் பேரினத்தில் காணப்படும் இலங்கையில் மட்டுமே காணப்படும் அகணிய உயிரிகள் ஆகும். *நெசியா* பேரினத்தில் உள்ள சிற்றினங்கள் பொதுவாகப் **பாம்பு அரணைகள்** என்று அழைக்கப்படுகின்றன.

## சிற்றினங்கள்
பின்வரும் ஒன்பது சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன:

* *நெசியா பைப்சு*  – இரண்டு கால் நெஸ்சியா
* *நெசியா பர்டோனி*  – பர்ட்டனின் நெஸ்சியா
* *நெசியா தெரணியகலை*  – தெரணியகலாவின் நெசியா
* *நெசியா டிடாக்டைலா*  - இரு கால் நெசிசியா
* *நெசியா கன்சி* 
* *நெசியா கிக்கனாலா*  – கிக்கனாலா நெசியா
* *நெசியா லேயார்டி*  – லேயர்டின் நெஸ்சியா
* *நெசியா மோனோடாக்டைலா*  - ஒரு கால் நெஸ்சியா
* *நெசியா சரசினோரம்*  – முல்லரின் நெசியா

*பின் குறிப்பு:* அடைப்புக்குறிக்குள் உள்ள இருசொல் ஆசிரிய பெயர் இந்த இனம் முதலில் *நெசியாவைத்* தவிர வேறு ஒரு பேரினத்தில் விவரிக்கப்பட்டது என்பதைக் குறிக்கிறது.

## மேற்கோள்கள்

## மேலும் படிக்க

* கிரே ஜேஇ (1839). "பல புதிய இனங்கள் மற்றும் இனங்களின் விளக்கங்களுடன் மெல்லிய நாக்கு கொண்ட சௌரியன்களின் பட்டியல்". *அன்னல்ஸ் அண்ட் மேகசின் ஆஃப் நேச்சுரல் ஹிஸ்டரி, முதல் தொடர்* **2** : 331–337. ( *நெஸ்சியா*, புதிய இனம், ப.&nbsp;336)
* ஸ்மித் எம்.ஏ (1935). *சிலோன் மற்றும் பர்மா உட்பட பிரித்தானிய இந்தியாவின் விலங்கினங்கள்.* *ஊர்வன மற்றும் ஆம்பிபியா.* *தொகுதி.* *II.* *- சௌரியா.* லண்டன்: கவுன்சிலில் இந்திய வெளியுறவு செயலாளர். (டெய்லர் மற்றும் பிரான்சிஸ், பிரிண்டர்கள்). xiii + 440 பக். + தட்டு I + 2 வரைபடங்கள். (ஜெனஸ் *நெஸ்சியா*, பக்.&nbsp;356–357; *நெஸ்சியா பைப்ஸ்*, *பெயர் நோவம்*, ப.&nbsp;359)
* டெய்லர் EH (1950). "சினிசிடே குடும்பத்தின் சிலோனீஸ் பல்லிகள்". *கன்சாஸ் பல்கலைக்கழக அறிவியல் புல்லட்டின்* **33** (2): 481–518. (ஜெனஸ் *நெஸ்சியா*, பக்.&nbsp;508–509; *Nessia deraniyagalai*, புதிய இனங்கள், pp.&nbsp;516–518, புள்ளிவிவரங்கள் 8A, 8B).
* ,  (2017). " *நெஸ்சியா கன்சி* : ஒரு இரண்டாவது மூன்று கால்கள் கொண்ட பாம்பு-தோல் (ரெப்டிலியா: ஸ்குவாமாட்டா: சின்சிடே) *நெஸ்சியா பர்டோனி* கிரேக்கான நியோடைப்பின் பதவியுடன் இலங்கையிலிருந்து". *டிராவாக்ஸ் டு மியூசியம் நேஷனல் டி ஹிஸ்டோயர் நேச்சர்லே «கிரிகோர் ஆன்டிபா»* **60** (1): 377–388.

பகுப்பு:இலங்கை ஊர்வன
முடிப்பிநாயனபள்ளி பாறை ஓவியங்கள்

**முடிப்பிநாயனபள்ளி பாறை ஓவியங்கள்** தமிழ்நாட்டின் கிருட்டிணகிரி மாவட்டத்தில் முடிப்பிநாயனபள்ளி என்னும் இடத்தில் கண்டுபிடிக்கப்பட்ட பாறை ஓவியங்கள் ஆகும். கிருட்டிணகிரி- பெங்களூர் சாலையில், கிருட்டிணகிரியிலிருந்து 30 கிலோமீட்டர் தொலைவில் பிரியும் கிளை சாலையில் எட்டு கிலோ மீட்டர் சென்றால் பஸ்தரபள்ளி என்ற இடத்தை அடையலாம். பஸ்தரபள்ளியில் இருந்து தெற்கு முகமாக சுமார் ஐந்து கிலோமீட்டர் சென்றால் இம் மலைப் பகுதியை அடையலாம். முடிப்பிநாயனபள்ளி மலையில் இயற்கையாக அமைந்த இரு குகைள் உள்ளன. இவற்றில் ஒன்று *சன்யாசி கெவி* என்றும் மற்றொன்று *குழம்பி குண்டு* என்றும் அழைக்கபடுகின்றன.  

*குழம்பி குண்டு* குகையில் வெள்ளைச் சுண்ணத்தால் வரையப்பட்ட ஓவியத் தொகுப்பு உள்ளது. ஒரு மனித உருவம், ஒரு வில்வளைவு, ஒரு அம்பு முதலியன ஒரு குறியீட்டு தன்மையில் வரையப்பட்டுள்ளன. மேலும் மூன்று செங்குத்துக் கோடுகள் ஒரு புள்ளியில் சந்திக்கும்படி வரையபட்டுள்ளன.

## மேற்கோள்கள்

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
முகம்மது முனீர்

**முகம்மது முனீர்** (*Muhammad Munir*) பாக்கித்தானின் இரண்டாவது தலைமை நீதிபதியாக 1954 ஆம் ஆண்டு முதல் 1960 ஆம் ஆண்டு வரை பணியாற்றினார். 1895 ஆம் ஆண்டு முதல் 1979 ஆம் ஆண்டு வரையிலான காலப்பகுதியில் வாழ்ந்தார். 

## பின்னணி
ஒரு காக்கிசாய் பசுத்துன் குடும்பத்தில் முனீர் பிறந்தார். லாகூர் அரசு கல்லூரியில் ஆங்கில இலக்கியத்தில் முதுகலைப் பட்டம் பெற்றார்.  எல்எல்பி பெற சட்டக் கல்லூரியில் சேர்ந்து சட்டத்தில் பட்டம் பெற்றார். 1921 ஆம் ஆண்டில்  அமிர்தசரசில் வழக்கறிஞராகத் தனது வாழ்க்கையைத் தொடங்கினார். ர் 1922 ஆம் ஆண்டில் லாகூர் சென்றார்.

## தொழில்
முனீர் 1937 ஆம் ஆண்டில்  பஞ்சாபின் மாநில உதவி அரசுத் தலைமை வழக்குரைஞர் 1940 ஆம் ஆண்டில்  பிரித்தானிய இந்தியாவின் வருமான வரி மேல்முறையீட்டு தீர்ப்பாயத்தின் முதல் தலைவராகவும் நியமிக்கப்பட்டார். 1942 ஆம் ஆண்டில் லாகூரில் உள்ள நீதித்துறை இருக்கைக்கு  உயர்த்தப்பட்டார். இவரும் நீதிபதி தின் முகம்மதும் 1947 ஆம் ஆண்டில் பஞ்சாப் எல்லை ஆணையத்தில் அகில இந்திய முசுலீம் லீக்கை பிரதிநிதித்துவப்படுத்தினர். பின்னர் அடுத்த ஆண்டில் இவர் பாக்கித்தான் ஊதியக் குழுவின் தலைவராக நியமிக்கப்பட்டார். 1949 ஆம் ஆண்டில்  லாகூர் உயர் நீதிமன்றத்தின் தலைமை நீதிபதியாகவும் நியமிக்கப்பட்டார்.

## தலைமை நீதிபதி
1954 ஆம் ஆண்டில்  முனீர் மத்திய நீதிமன்றத்தின் தலைமை நீதிபதியாகவும்,  பாக்கித்தானின் தலைமை நீதிபதியாகவும் நியமிக்கப்பட்டார். பிரதம நீதியரசர் தவிர, இவர் சூன் 1956 முதல் சூலை 1958 வரை எல்லை நிர்ணய ஆணையத்தின் தலைவராகவும் இருந்தார்.  1960 ஆம் ஆண்டு மே மாதம் 2 ஆம் தேதி ஓய்வு பெற்றார். 

பாக்கித்தானின் முதல் அரசியல் நிர்ணய சபை கலைக்கப்பட்டதை உறுதிப்படுத்தி, அவசியத்தின் கோட்பாட்டை முனீர் முன்மொழிந்தர். அலிகார் முசுலிம் பல்கலைக்கழகத்தின் முன்னாள் மாணவரான கவர்னர் ஜெனரல் குலாம் முகம்மது அவர்களால் 24 அக்டோபர் 1954 அன்று சட்டசபை கலைக்கப்பட்டது. சில பாக்கித்தான் அரசியல்வாதிகள் கலைப்புக்கு அழைப்பு விடுத்திருந்த போதிலும், முனீர் கலைப்பைச் சரிபார்த்ததற்காக பரவலாக விமர்சிக்கப்பட்டார்.

## எழுத்துகள்
ஜின்னாவிலிருந்து ஜியா வரை என்ற புத்தகத்தையும் முகம்மது முனீர் எழுதினார். 

## மேற்கோள்கள்

பகுப்பு:1895 பிறப்புகள்
பகுப்பு:1979 இறப்புகள்
பகுப்பு:பாக்கித்தானிய நீதிபதிகள்
லோரியல் குழி

thumb|220x220px| ''போத்ரீச்சிசு லேட்ராலிசு,'' கண்ணுக்கும் நாசிக்கும் இடையே அமைந்துள்ள் லோரியல் குழி
வலது|thumb|226x226px| லோரியல் குழி
**லோரியல் குழி** (*Loreal pit*) என்பது குழி விரியன்களின் (குரோட்டலின் பாம்புகள்) தலையின் இருபுறமும் உள்ள லோரியல் பகுதியில் உள்ள ஆழமான தாழ்வு அல்லது பள்ளம் ஆகும். இக்குழி நாசிக்கு பின்னால் மற்றும் கண்ணிற்கு முன் அமைந்துள்ளது. நாசிக்கும் கண்ணிற்கும் இடையில் செல்லும் நேர்கோட்டிற்குக் கீழே அமைந்துள்ளது. இது மிகவும் உணர்திறன் கொண்ட அகச்சிவப்பு கதிரினை உணரும் உறுப்புக்கான வெளிப்புற திறப்பு ஆகும். லோரியல் குழியினைச் சுற்றி உள்ளூடு செதில்கள் எல்லையாக உள்ளது. லோரியல் குழி வெப்பத்தினை ஒழுங்குபடுத்தும் அமைப்பின் ஒரு பகுதியாகவும் செயல்படுகிறது. குழி விரியனின் உடல் வெப்பநிலையை பராமரிக்க இது உதவுகிறது.

## மேற்கோள்கள்

பகுப்பு:பாம்பு உடற்கூற்றியல்
நாகேஸ்வர ராவ் பூங்கா

**நாகேஸ்வர ராவ் பூங்கா** () என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் மயிலாப்பூர் புறநகர்ப் பகுதியில் அமையப் பெற்றுள்ள ஒரு பூங்காவாகும்.

கடல் மட்டத்திலிருந்து சுமார் 52 மீட்டர் உயரத்தில் அமைந்துள்ள நாகேஸ்வர ராவ் பூங்காவின் புவியியல் ஆள்கூறுகள்,  ஆகும்.

பெருநகர சென்னை மாநகராட்சி பராமரிப்பில் இயங்கி வரும் 525 பூங்காக்களில் நாகேஸ்வர ராவ் பூங்கா முக்கியமான ஒன்றாகும்.

'சென்னை சங்கமம் - நம்ம ஊரு திருவிழா' என்ற‌ பெயரில், ஒயிலாட்டம், காவடியாட்டம் , கரகாட்டம், தப்பாட்டம், தெருக்கூத்து, பொய்க்கால் குதிரை நடனம் போன்ற நாற்பது கலைகளுடன் கூடிய கலாச்சார பண்பாட்டு விழா, 14-01-2023 முதல் 17-01-2023 வரை நடைபெற்ற சென்னையின் முக்கிய பதினெட்டு இடங்களில் நாகேஸ்வர ராவ் பூங்காவும் ஒன்றாகும்.

இப்பூங்காவில், நடைப்பயிற்சி மேற்கொள்வோர்க்கு எந்தவித இடைஞ்சலும் இல்லாமல், 2023ஆம் ஆண்டு பிப்ரவரி மாதம் ஒரே நாளில் 83 கலைஞர்களால் காட்சிப்படுத்தப்பட்ட ஓவியங்கள், எண்ணெய் ஓவியங்கள், மணல் கலைப்படைப்புகள், பொது கண்காட்சி மற்றும் பொறிக்கப்பட்ட படைப்புகள் காண்போரை வியக்கும் வண்ணம் அமைந்தன.
## மேற்கோள்கள்

## வெளி இணைப்புகள்
* GeoHack - நாகேஸ்வர ராவ் பூங்கா

* https://ta.wikipedia.org/wiki/%E0%AE%9A%E0%AF%86%E0%AE%A9%E0%AF%8D%E0%AE%A9%E0%AF%88_%E0%AE%AA%E0%AF%82%E0%AE%99%E0%AF%8D%E0%AE%95%E0%AE%BE%E0%AE%95%E0%AF%8D%E0%AE%95%E0%AE%B3%E0%AF%8D?wprov=sfla1

பகுப்பு:சென்னை பூங்காக்கள்
நிலா வட்டணை

[வலது|thumb|250x250px|நிலா வட்டணையில் இருந்து,   [தொடுவானம்|நிலா அடிவானத்தில்  புவிக்கோள்  மேலெழும் காட்சி , எடுக்கப்பட்டது அப்பல்லோ 8 விண்வெளி வீரரின் பணி வில்லியம் ஆண்டர்சு டிசம்பர் 24, 1968 அன்று.]]
வானியலில் நிலா வட்டனை என்பது நிலாவைச் சுற்றியுள்ள ஒரு பொருளின் சுற்றுப்பாதையாகும்.

விண்வெளித் திட்டத்தில் பயன்படுவது போல, இது புவியைச் சுற்றியுள்ள நிலாவின் சுற்றுப்பாதை அல்ல ; ஆனால் நிலாவைச் சுற்றியுள்ள விண்கலச்  சுற்றுபாதை ஆகும். இதன் நிலாவில் இருந்தான மிக விலகிய புள்ளின்   நிலாச் சேய்மை எனப்படுகிறது. இதன் நிலாவில் இருந்தான மிக நெருங்க்கிய புள்ளின்   நிலாவண்மை எனப்படுகிறது.
   
நிலா வட்டனை நுழைவு (**LOI**) என்பது நிலாவின் வட்டணையை அடைவதற்கான சரிசெய்தல் முயற்சி ஆகும், இது  அப்பல்லோ விண்கலத்திலும் சந்திரயான்-1  விண்கலத்திலும் மேற்கொள்ளப்பட்டது.

## மேற்கோள்கள்

பகுப்பு:நிலா
சிப்நாத்து பானர்ச்சி

**சிப்நாத்து பானர்ச்சி** (*Sibnath Banerjee*) இந்தியாவைச் சேர்ந்த ஒரு  புரட்சியாளர் மற்றும் தொழிற்சங்கத் தலைவர் ஆவார்.  நடைமுறை தொழிற்சங்க கூட்டமைப்புகளில் ஒன்றான இந்து மசுதூர் சபாவை நிறுவியவர்களில் இவரும் ஒருவராவார். அகில இந்திய தொழிற்சங்க காங்கிரசின் தலைவராகவும் சிப்நாத் பணியாற்றினார்.

## தனிப்பட்ட வாழ்க்கை
சிப்நாத்து 1897  ஆம் ஆண்டு சூலை மாதம் 11 ஆம் தேதியன்று பிறந்தார்.  1935 ஆம் ஆண்டில் இவர்  பிரித்தானிய அரசாங்கத்தால் கைது செய்யப்பட்டார். 1927 ஆம் ஆண்டின் பிப்ரவரி மாதம் 16 ஆம் தேதியன்று சிப்நாத்து இறந்தார்.

## மரியாதை
1997 ஆம் ஆண்டில், இந்திய அஞ்சல் துறை இவரைப் பற்றிய முத்திரையை வெளியிட்டு கௌரவித்தது.
 
## மேற்கோள்கள்


பகுப்பு:இந்திய செயற்பாட்டாளர்கள்
பகுப்பு:1897 பிறப்புகள்
பகுப்பு:1927 இறப்புகள்
பகுப்பு:இந்தியப் புரட்சியாளர்கள்
பிரக்யான் தரையூர்தி

**பிரக்யான் தரையூர்தி** (*Pragyan rover*) என்பது சந்திரயான- 2 இன் தரையூர்தி ஆகும். இது இந்திய விண்வெளி ஆராய்ச்சி நிறுவனம்(இசுரோ) உருவாக்கிய சந்திரயான-2 சந்திரயான்-3  ஆகிய இரண்டு நிலாப் பயணங்களுக்குமானது  ஆகும். 2019 செப்டம்பர் 6 ஆம் தேதி சந்திரனில் தரையிறங்கியபோது *பிரக்யான்* அதன் தரையிறங்கி விக்ரமுடன்  சேர்ந்து தரையில் மோதியதால் அழிந்தது , மேலும் அதை அனுப்ப ஒருபோதும் பிறகு வாய்ப்பு கிடைக்கவில்லை. இப்போது சந்திரயான்-3 ஏவுதல் ஜூலை 14,2023 அன்று பிற்பகல் 2:35 மணிக்கு திட்டமிடப்பட்டுள்ளது. 2023 ஆகத்து 23 அன்று நிலவின் தென் துருவத்தில் தரையிறக்கப்பட்டது.

## மேற்கோள்கள்

பகுப்பு:2019 இல் இந்தியா
பகுப்பு:நிலாவுக்கான பயணத் திட்டங்கள்
பகுப்பு:நிலாத் தேட்டம்
திருமழிசை ஜகந்நாத பெருமாள் கோயில்

**திருமழிசை ஜகந்நாத பெருமாள் கோயில்** என்பது இந்திய தீபகற்பத்தின் தமிழ்நாடு மாநிலத்தில் திருவள்ளூர் மாவட்டத்தின் திருமழிசை புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.

கடல் மட்டத்திலிருந்து சுமார் 78 மீட்டர் உயரத்தில் அமைந்துள்ள திருமழிசை ஜகந்நாத பெருமாள் கோயிலின் புவியியல் ஆள்கூறுகள்,  ஆகும்.

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது. இக்கோயிலில் திருமங்கைவல்லி தாயார் சன்னதி, பக்திசாரர் என்கிற திருமழிசை ஆழ்வார் சன்னதி, ஆண்டாள் சன்னதி மற்றும் இராமானுசர் சன்னதி ஆகியவையும் உள்ளன. வைகாநச ஆகம முறைப்படி பூசைகள் நடக்கும் இக்கோயிலின் தலவிருட்சம் பாரிஜாதம் மற்றும் தீர்த்தம் பிருகு புஷ்கரணி ஆகும்.

2022ஆம் ஆண்டு சூலை மாதம் ஏழாம் நாள் கொடியேற்றத்துடன் தொடங்கிய இக்கோயிலின் ஆனி பிரம்மோத்சவத் திருவிழாவின் தேரோட்டம் சூலை 14ஆம் நாள் நடைபெற்றது. மொத்தம் 10 நாட்கள் திருவிழா கொண்டாடப்பட்டது. 2023ஆம் ஆண்டு சூன் மாதம் 27ஆம் நாள் கொடியேற்றத்துடன் தொடங்கிய ஆனி பிரம்மோத்சவத் திருவிழாவின் தேரோட்டம் சூலை மாதம் மூன்றாம் நாள் நடைபெற்றது.

## மேற்கோள்கள்

## வெளி இணைப்புகள்
* GeoHack - திருமழிசை ஜகந்நாத பெருமாள் கோயில்

பகுப்பு:திருவள்ளூர் மாவட்டத்திலுள்ள பெருமாள் கோயில்கள்
கேசப் சக்ரவர்த்தி

**கேசப் சக்ரவர்த்தி** (*Keshab Chakravarthy*) ஓர் இந்திய சுதந்திர போராட்ட வீரர் ஆவார். இந்திய விடுதலைப்போராட்டத்தின் ஒரு பகுதியாக ஆங்கில அரசுக்கு எதிராக அரங்கேற்றப்பட்ட கொள்ளை சம்பவமான கக்கோரி இரயில் கொள்ளையில் ஈடுபட்ட இளைஞர்களில் ஒருவராக இவர் அறியப்படுகிறார். 

## ஆரம்ப கால வாழ்க்கை
கேசப் சக்ரவர்த்தி கல்கத்தா மருத்துவக் கல்லூரியின் மாணவராக இருந்தார். இந்திய விடுதலைப் போராட்ட காலத்தில் வங்காளத்தில் செயல்பட்ட  புரட்சி இயக்கமான அனுசீலன் சமித்தி அமைப்பின் தீவிர உறுப்பினராக இருந்த சாம் சுந்தர் இவருடைய நெருங்கிய கூட்டாளி ஆவார்.

## சுதந்திரப் போராட்டம் மற்றும் ககோரி ரயில் கொள்ளை
இந்தியாவில் பிரித்தானிய அரசாங்கத்திற்கு எதிராக புரட்சிகர நடவடிக்கைகளை மேற்கொள்வதற்காக உருவாக்கப்பட்ட இந்துசுத்தான் குடியரசுக் கட்சியைச் சேர்ந்த ஒரு முக்கிய இந்தியப் புரட்சியாளராக கேசப் சக்ரவர்த்தி அறியப்படுகிறார். இந்துசுத்தான் குடியரசுக் கழகமாக செயல்பட்டுவந்த அமைப்புதான் 1928 ஆம் ஆண்டில் இந்துசுத்தான் சோசலிச குடியரசுக் கழகம் ஆனது.

சந்திரசேகர் ஆசாத்து, அசுபகுல்லா கான் மற்றும் ராம் பிரசாத் பிசுமில் ஆகியோருடன் இளம் சுதந்திரப் போராட்ட வீரர்களின் ஒரு பகுதியாக கேசப் சக்ரவர்த்தி இருந்தார். புரட்சிக்கான துப்பாக்கிகளை வாங்குவதற்கான அவர்களின் தேவைக்கு நிதியளிக்க  இவர்கள் பழைய பிரித்தானிய இந்திய அரசாங்கத்திற்கு சொந்தமான பணத்தை கொள்ளையடிக்க முடிவு செய்தனர். இரயில்களில் காவலர் பெட்டி மூலம் கொண்டு செல்லவும் திட்டமிட்டனர். 

1925 ஆம் ஆண்டு ஆகத்து மாதம் 8 ஆம் தேதி, கேசாப் உட்பட 10 பேர் கொண்ட குழு உத்தரபிரதேசத்தின் கக்கோரி இரயில் நிலையத்தில் இரயிலில் கொள்ளையடித்தது. இவர்கள் தப்பிச் சென்றாலும் பின்னர் ஒரு மாதத்தில் கைது செய்யப்பட்டனர். கேசப் இக்கைதில் சிக்காமல்  எளிதாக தப்பினார்.

## மேலும் காண்க
*இந்துசுத்தான் சோசலிசக் குடியரசு அமைப்பு
*கக்கோரி இரயில் கொள்ளை

## மேற்கோள்கள்

## புற இணைப்பு
* Kakori train robbery

பகுப்பு:இந்தியப் புரட்சியாளர்கள்
பகுப்பு:இந்திய விடுதலைப் போராட்ட வீரர்கள்
கால்சியம் சிட்ரேட்டு மாலேட்டு

**கால்சியம் சிட்ரேட்டு மாலேட்டு** (*Calcium citrate malate*) C6H7O7)x·(C4H5O5)y·(Ca2+)z என்ற பொது மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். நீரில் கரையக்கூடிய கால்சியம் மிகைநிரப்பியாக இது கருதப்படுகிறது. சிட்ரிக் அமிலம் மற்றும் மேலிக்கு  அமிலத்தின் கால்சியம் உப்பாக கால்சியம் சிட்ரேட்டு மாலேட்டு கருதப்படுகிறது.

கால்சியம் சிட்ரேட்டு மாலேட்டின் உயிரின கிடைக்கும் தன்மை அதன் நீரில் கரையும் மற்றும் கரைக்கும் முறை ஆகியவற்றிலிருந்து உருவாகிறது. இது கரைந்தால் கால்சியம் அயனிகளையும் கால்சியம் சிட்ரேட்டு அணைவுச் சேர்மத்தையும் வெளியிடுகிறது. கால்சியம் அயனிகள் நேரடியாக குடல் உயிரணுக்களில் உறிஞ்சப்படுகின்றன,

கால்சியம் சிட்ரேட்டு மாலேட்டு கால்சியம் மேலேட்டு மற்றும் பிற கால்சியம் உப்புகளைப் போன்றதாகும்.  ஐரோப்பிய உணவு பாதுகாப்பு ஆணையம் கால்சியம் சிட்ரேட்டு மாலேட்டு மற்ற வகை கால்சியம் மிகைநிரப்பிகளை விட "சற்று அதிகமாக உயிரினங்களில் கிடைக்கும்" என்று முடிவு செய்துள்ளது.

## மேற்கோள்கள்

பகுப்பு:சிட்ரேட்டுகள்
பகுப்பு:மேலேட்டுகள்
பகுப்பு:கால்சியம் சேர்மங்கள்
பம்மல் அர்க்கீசுவரர் கோயில்

**அர்க்கீசுவரர் கோயில்** என்பது இந்திய தீபகற்பத்தின் தமிழ்நாடு மாநிலத்தில் செங்கல்பட்டு மாவட்டத்தின் பம்மல் புறநகர்ப் பகுதியில் அமைந்துள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 57 மீட்டர் உயரத்தில் அமைந்துள்ள பம்மல் அர்க்கீசுவரர் கோயிலின் புவியியல் ஆள்கூறுகள்,  ஆகும்.

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.

அர்க்கீசுவரர் சன்னதியுடன், அமிர்தாம்பிகை, விஷ்ணு, பிரம்மா, காசி விசுவநாதர், காசி விசாலாட்சி, தட்சிணாமூர்த்தி, சண்டிகேசுவரர், லிங்கோத்பவர், துர்க்கை, நர்த்தன விநாயகர், விநாயகர், வள்ளி தெய்வானை சமேத முருகன், கால பைரவர், நவக்கிரக சன்னதிகள் இக்கோயிலின் அம்சங்களாகும்.
## மேற்கோள்கள்

## வெளி இணைப்புகள்
* GeoHack - பம்மல் அர்க்கீசுவரர் கோயில்

பகுப்பு:செங்கல்பட்டு மாவட்டத்திலுள்ள சிவன் கோயில்கள்
துவஷ்டா

**துவஷ்டா** (*Tvashta*' (), வேத கால அரசுர்களைப் போன்ற தைத்திரியர் குல பிரஜாபதி மற்றும் 12 ஆதித்தர்களில் ஒருவர் ஆவர். காசியபர்-அதிதிக்குப் பிறந்தவர். இவரின் மகன்கள் மூன்று தலைகள் கொண்ட விசுவரூபன் மற்றும் இந்திரனை வென்ற விருத்திராசூரன் ஆவார். துவஷ்டா, விசுவரூபன் மற்றும் விருத்திராசூரனைக் குறித்த குற்ப்புகள் ரிக் வேதத்தின் புருஷ சூக்தம், பாகவத புராணம் மற்றும் மகாபாரதத்தில் விரிவாகக் குறிப்பிடப்பட்டுள்ளது. தேவலோகச் சிற்பியான விஸ்வகர்மாவுடன் துவஷ்டா ஒப்பிடப்படுகிறார்.

## தொன்மவியல்
பாகவத புராணம் துவஷ்டாவின் வரலாறு கூறுகிறது. தேவகுரு பிரகஸ்பதி இந்திரலோகத்தில் வருவதை அறியாமல் இந்திரன் தன்னை மறந்து சிம்மாசனத்தில் அமர்ந்திருந்தான். இத தனக்கு ஏற்பட்ட அவமானம் எனக்கருதி பிரகஸ்பதி இந்திரலோகத்தை விட்டு அகன்றார்.

பிரகஸ்பதி சென்ற பிறகு இந்திரன் தனது தவறை அறிந்து வருந்தினான். இந்நேரத்தில் அசுரர்கள் தேவலோகத்தின் மீது படையெடுத்து தேவர்களை விரட்டியடித்தனர்.  அவர்களை நையப் புடைத்து விரட்டி விட்டார்கள். தேவர்கள் பிரம்மனிடம் முறையிட, துவஷ்டாவின் மகன் விசுவரூபாவை தற்காலிக தேவகுருவாக நியமித்துக் கொள்க என அறிவுரை கூறினார். தேவர்கள் விசுவரூபாவிடம் சென்று தங்களின் குருவாக இருக்க வேண்டினர். தேவர்களின் கோரிக்கையை ஏற்ற விசுவரூபா ஏற்றுக் கொண்டார். விசுவரூபனின் வருகையால் தேவர்கள் அசுரர்களை வென்றனர். விசுவரூபாவிற்கு மூன்று தலைகள் இருந்தன. ஒரு தலை உண்ணவும், மற்றொரு தலை பருகவும், மூன்றாவது தலை யாகங்களில் கிடைக்கும் சோம ரசத்தைக் குடிப்பதற்கென்றே பயன்பட்டது. தேவர்கள் வெற்றிபெற்ற நிலையில் அந்த வெற்றிக்கு உதவிய விசுவரூபாவின் மூன்று தலைகளையும் இந்திரன் வெட்டி விட்டான்.

விசுவரூபாவின் தந்தையாகிய துவஷ்டா, இந்திரனின் நன்றி கெட்டச் செயலைக் கேள்விப்பட்டு, இந்திரன் மற்றும் தேவர்களையும் அழிக்க மாபெரும் யாகம் நடத்தினான். அந்த வேள்வியில் விருத்திராசூரன் தோன்றினான். தைத்திய சேனையோடு தேவலோகம் சென்ற விருத்திராசூரன் தேவர்களையும், இந்திரனையும் விரட்டி அடித்தான். தேவர்கள் விஷ்ணுவிடம் அடைக்கலம் அடைந்தனர். தசீசி முனிவரின் முதுகெலும்பைப் பெற்று, அதனை ஆயுதமாகக் கொண்டு போர் புரிந்தால் அசுரர்களை வீழ்த்தலாம் என விஷ்ணு இந்திரனுக்கு யோசனை கூறினார். விஷ்ணு கூறியவைகளை தசீசி முனிவரிடம் இந்திரன் எடுத்துரைத்தார்.

தசீசி முனிவரும் மகிழ்ச்சியுடன் தம் உடலை நீப்பதாகவும், தேவர்கள் அந்த எலும்பை எடுத்துக் கொள்ளலாம் எனக் கூறினார். தசீசி அப்படியே உடலை நீத்தார். விஸ்வகர்மாவின் துணையுடன் தசீசி முனிவரின் முதுகெலும்பைக் கொண்டு வஜ்ராயுதம் தயாரிக்கப்பட்டது. புதிய ஆயுதமான வஜ்ராயுதத்தைக் கொண்டு விருத்திராசூரனை இந்திரன் போரில் கொன்றான்.

பிராமணனான துவஷ்டா முனிவருக்கு பிறந்த விருத்திராசூரனை கொன்றதால், இந்திரனுக்கு பிரம்மஹத்தி தோசம் பற்றிக்கொண்டது. ப
எங்கு சுற்றியும் அந்தத் தோஷத்தைப் போக்கமுடியாத இந்திரன் மானசரோவருக்குச் சென்று அங்குள்ள தாமரை மலர்த் தண்டில் ஒளிந்திருந்தான். தண்டில் ஒளிந்திருந்த காலத்தில நகுசன் இந்திரப் பதவியில் இருந்தான்.

## மேலும் காண்க
* ஆதித்தர்கள்
* தைத்தியர்கள்
* விருத்திராசூரன்
* ததீசி முனிவர்
* விசுவரூபன்
## மேற்கோள்கள்

பகுப்பு:இந்துக் கடவுள்கள்
பகுப்பு:பன்னிரு ஆதித்தர்கள்
பெங்களூரு மா இராமமூர்த்தி

**மா இராமமூர்த்தி** (*Ma Ramamurthy*) இந்தியாவைச் சேர்ந்த எழுத்தாளர், பத்திரிகையாளர் மற்றும் கன்னட ஆர்வலர் என்று பன்முகங்களுடன் அறியப்படுகிறார். கன்னட வீர சேனானி என்றும் அழைக்கப்படும் இவர் 1918-1967 காலப்பகுதியில் வாழ்ந்தார். 1960 ஆம் ஆண்டுகளில் கன்னட இயக்கத்தின் தளபதியாக பெரும்பாலும் இவர் கருதப்படுகிறார். இராமமூர்த்தி சிவப்பு-மஞ்சள் நிறத்தில் கன்னட கொடியை வடிவமைத்ததில் பெயர் பெற்றார். கர்நாடகாவின் கிழக்கு பெங்களூரில் உள்ள இராமமூர்த்தி நகர் இவரது நினைவாக பெயரிடப்பட்டது. 'கன்னட வீர சேனானி' என்றும் இவருக்கு பெயர் சூட்டப்பட்டது. 1950 மற்றும் 1960 ஆம் ஆண்டுகளில்  ஏ.என்.கிருட்டிணா ராவ் மற்றும் பலர் தலைமையில் கன்னட இயக்கத்தை முன்னணியில் இருந்து இராமமூர்த்தி வழிநடத்தினார்.

## வாழ்க்கைக் குறிப்பு
1918 ஆம் ஆண்டு மார்ச் மாதம் 11 ஆம் தேதி அன்று நஞ்சன்கூடில் ஒரு பிராமண குடும்பத்தில் மா இராமமூர்த்தி பிறந்தார். இவருடைய தந்தை வீரகேசரி சீதாராம சாசுத்திரி ஒரு குறிப்பிடத்தக்க சுதந்திரப் போராட்ட வீரர் மற்றும் இலக்கியவாதியாவார்.

## நினைவேந்தல்
இவரை நினைவுகூரும் வகையில் பெங்களூரில் உள்ள ஒரு பகுதிக்கு இராமமூர்த்தி நகர் என்று பெயர் சூட்டப்பட்டது.

## மேற்கோள்கள்

பகுப்பு:1918 பிறப்புகள்
பகுப்பு:1967 இறப்புகள்
பகுப்பு:இந்திய செயற்பாட்டாளர்கள்
பகுப்பு:கன்னட மக்கள்
பகுப்பு:கன்னட எழுத்தாளர்கள்
சைதாப்பேட்டை பிரசன்ன வேங்கட நரசிம்மர் கோயில்

**பிரசன்ன வேங்கட நரசிம்மர் கோயில்** என்பது இந்திய தீபகற்பத்தின் தமிழ்நாடு மாநிலத்தில் செங்கல்பட்டு மாவட்டத்தின் சைதாப்பேட்டை புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.

கடல் மட்டத்திலிருந்து சுமார் 55 மீட்டர் உயரத்தில் அமைந்துள்ள சைதாப்பேட்டை பிரசன்ன வேங்கட நரசிம்மர் கோயிலின் புவியியல் ஆள்கூறுகள்,  ஆகும்.

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது. இக்கோயிலின் மூலவர் பிரசன்ன வேங்கட நரசிம்மர் மற்றும் இறைவி அலர்மேல் மங்கை தாயார் ஆவர். தலவிருட்சம் செண்பக மரம் மற்றும் தீர்த்தம் புஷ்கரணி ஆகும்.
## மேற்கோள்கள்

## வெளி இணைப்புகள்
* GeoHack - சைதாப்பேட்டை பிரசன்ன வேங்கட நரசிம்மர் கோயில்

பகுப்பு:செங்கல்பட்டு மாவட்டத்திலுள்ள பெருமாள் கோயில்கள்
பிசுகோமவுன் பவன்

**பிசுகோமவுன் பவன்** (*Biscomaun Bhawan*) இந்தியாவின் பிகார் மாநிலம் பட்னா நகரத்திலுள்ள மிக உயரமான கட்டிடம் ஆகும். பீகாரின் பல நிர்வாக அலுவலகங்கள் இங்கு உள்ளன. 71 மீட்டர் உயரம் கொண்ட இது ஒரு பொதுக் கட்டிடமாகும். பீகார், இந்திய அரசின் சில அலுவலகங்கள், சில தனியார் நிறுவன அலுவலகங்கள், நாளந்தா திறந்தநிலை பல்கலைக்கழகத்தின் பல முக்கிய அலுவலகங்கள் இங்கு இடம்பெற்றுள்ளன. பீகார் மற்றும் கிழக்கு இந்தியா முழுவதையும் ஒப்பிடுகையில் பிந்து பலூச்சி எனப்படும் சுழலும் உணவகம்  மற்றும் மென்பொருள் பூங்காவைக் கொண்ட ஒரே கட்டிடம் இதுவாகும்.

## முக்கியமான அலுவலகங்கள் மற்றும் வணிகங்கள்
*மேம்பட்ட கணினி மேம்பாட்டு மையம், பாட்னா
*வெளிநாட்டு பொது வர்த்தக இயக்குநர்
*இந்தியாவின் மென்பொருள் தொழில்நுட்பப் பூங்கா, பாட்னா
*நாளந்தா திறந்தநிலை பல்கலைக்கழக அலுவலகம்
*கிழக்கு மத்திய இரயில்வே மண்டலத்தின் மத்திய தகவல் மன்றம்
*பிந்து பலூச்சி சுழலும் உணவகம்
*மாவட்ட போக்குவரத்து அலுவலகம்
*பீகார் கிராமப்புற வாழ்வாதார மேம்பாட்டு சங்கம்
## மேற்கோள்கள்

பகுப்பு:பீகார்
பகுப்பு:இந்திய வானளாவிகள்
பகுப்பு:பட்னா மாவட்டம்
 பகுப்பு:பட்னா
பியூட்டனாயிக் அமிலம்

**பியூட்டனாயிக் அமிலம்** (*Butenoic acid*)  என்பது C3H5COOH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பொதுவாக C4H6O2 என்ற மூலக்கூற்று வாய்ப்பாட்டால் இதை அடையாளப்படுத்தலாம். கட்டமைப்பில் கிளைக்காத 4 கார்பன் அணு சங்கிலியில் மூன்று ஒற்றைப்பிணைப்புகளும் ஓர் இரட்டைப் பிணைப்பும் கொண்டிருக்கும் மூன்று ஒற்றை கார்பாக்சிலிக் அமிலங்களில் ஒன்றைக் குறிக்கும்.  HO(O=)C–CH=CH–CH2–H (2-பியூட்டனாயிக்கு) அல்லது HO(O=)C–CH2–CH=CH–H (3-பியூட்டனாயிக்கு என்பவை இதர இரண்டு கட்டமைப்பு வாய்ப்பாடுகளாகும். 

இந்த சேர்மங்கள் தொழில்நுட்ப ரீதியாக ஒற்றை நிறைவுறா கொழுப்பு அமிலங்களாகும். இருப்பினும் சில வேதியியலாளர்கள் இவை மிகவும் குறுகியதாக இருப்பதால் அவற்றை விலக்கலாம் என்பார்கள். மூன்று சமபகுதியங்கள் கீழே தரப்பட்டுள்ளன.
*குரோட்டோனிக் அமிலம்
*ஐசோகுரோடோனிக் அமிலம்
*3-பியூட்டனாயிக் அமிலம்
## மேற்கோள்கள்

பகுப்பு:கார்பாக்சிலிக் அமிலங்கள்
நெமிலிச்சேரி (திருவள்ளூர் மாவட்டம்)

**நெமிலிச்சேரி** (*Nemilicheri*) என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்தில் திருநின்றவூர் பகுதிக்கு அருகிலுள்ள பகுதியாகும்.

கடல் மட்டத்திலிருந்து சுமார் 76 மீட்டர் உயரத்தில் அமைந்துள்ள நெமிலிச்சேரி பகுதியின் புவியியல் ஆள்கூறுகள்,  ஆகும். திருநின்றவூர், பட்டாபிராம், ஆவடி, வேப்பம்பட்டு மற்றும் பூந்தமல்லி ஆகியவை நெமிலிசேரி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

இரண்டாம் கட்ட வெளிவட்ட சாலை (வண்டலூர் - மீஞ்சூர் இடையே), நெமிலிச்சேரி வழியாகச் செல்கிறது.

சென்னையிலிருந்து அரக்கோணம் மார்க்கம் செல்லும் புறநகர் இருப்புப் பாதையில், நெமிலிச்சேரி தொடருந்து நிலையம் அமைந்து, நெமிலிச்சேரி மற்றும் அதனைச் சுற்றியுள்ள ஊர்களுக்கு பலனளிக்கிறது.

நெமிலிச்சேரி பகுதியானது, ஆவடி (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் எசு.எம். நாசர் ஆவார். மேலும் இப்பகுதி, திருவள்ளூர் மக்களவைத் தொகுதியை சார்ந்தது. இதன் மக்களவைத் தொகுதி உறுப்பினராக கே. செயக்குமார், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## புற இணைப்புகள்
* GeoHack - நெமிலிசேரி

பகுப்பு:திருவள்ளூர் மாவட்டத்திலுள்ள கிராமங்கள்
பூஷண்

**பூஷண்** (*Pushan* () இந்து தொன்மவியலில் 12 ஆதித்தர்களில் ஒருவர். பூஷண் காசியபர்-அதிதிக்கும் பிறந்த 12 ஆதித்தர்களில் ஒருவர். வேத கால தேவதையான பூஷண் சந்திப்புகள், திருமணம், பயணங்கள், சாலைகள், கால்நடைகளின் அதிபதி ஆவார். மகாபாரதம் பூஷணை 12 ஆதித்தர்களில் ஒருவராக குறிப்பிடுகிறது.

ரிக் வேதத்தின் பத்து மந்திரங்கள், பிற தேவர்களுடன் பூஷணுக்கும் அர்ப்பணிக்கப்பட்டுள்ளது. (சோமன் மற்றும் பூஷண் & இந்திரன் மற்றும் பூஷண்)
## மேற்கோள்கள்

பகுப்பு:இந்துக் கடவுள்கள்
பகுப்பு:பன்னிரு ஆதித்தர்கள்
அம்சன்

**அம்சா** (**Amsha**) (), இந்து தொன்மவியல் கூறும் 12 ஆதித்தர்களில் ஒருவர்.12 காசியபர்-அதிதி தம்பதியருக்குப் பிறந்த ஆதித்தர்கள் குறித்து ரிக் வேதத்தில் குறிப்பிடப்பட்டுள்ளது.

## தொன்ம வரலாறு
வைணவத்தில், தேவகால தேவதைகளில் ஒருவரான அம்சா விஷ்ணுவின் அவதாரமாக கருதப்படுகிறார்.  வேத கால தெய்வங்களுக்குச் செலுத்தப்படும் பலியின் பகுதியைக் குறிக்கவும் அம்சா எனும் சொல் பயன்படுத்தப்படுகிறது.
* ஆதித்தர்கள்
## மேற்கோள்கள்

பகுப்பு:இந்து தொன்மவியல்
பகுப்பு:இந்துக் கடவுள்கள்
பகுப்பு:பன்னிரு ஆதித்தர்கள்
நிலா நாள்

thumb|ஒரு நிலா நாள் நிறைவடைகிறது
**நிலா நாள்** என்பது புவியின் சந்திரன் சூரியனைப் பொறுத்து அதன் அச்சில் ஒரு சுழற்சியை நிறைவு செய்யும் காலகட்டமாகும். ஓதச் சிறையால், இது புவியைச் சுற்றி ஒரு சுற்றுப்பாதையை முடிக்க நிலா எடுக்கும் நேரத்தோடு ( புவி எழுச்சி முதல் பூமி மறைவு  வரை )  மேலும் 2.2 பூமி நாட்களையும் கூட்ட வேண்டும். ஏனெனில், அதே நிலவின் கலைக்குத் திரும்புவதற்கு (சூரியனைச் சுற்றி அமையும் நிலாவின் சுற்றுப்பாதையின் காரணமாக)  2.2 நாள் கூடுதலாக ஆகும். நிலா நாள் தோராயமாக 29 புவி நாள் ஆகும் , ஒரு நிலா மாதத்தின் காலம்  முழு பகல்-இரவு சுழற்சியை உள்ளடக்கிய நேரம் ஆகும்.

வானக் கோளத்தில் நிலையான நட்சத்திரங்களுடன் ஒப்பிடுகையில், சந்திரன் ஒரு சுற்றுப்பாதையை முடிக்க 27 பூமி நாட்கள், 7 மணி நேரம், 43 நிமிடங்கள், 12 வினாடிகள் எடுத்துக் கொள்கிறது; இருப்பினும், பூமி &ndash; சந்திரன் அமைப்பு ஒரே நேரத்தில் சூரியனைச் சுற்றி முன்னேறுவதால், சந்திரன் அதே கட்டத்திற்குத் திரும்புவதற்கு அதிக தூரம் பயணிக்க வேண்டும். சராசரியாக, இந்த சினோடிக் காலம் 29 நாட்கள், 12 மணி நேரம், 44 நிமிடங்கள், 3 வினாடிகள், பூமியில் ஒரு சந்திர மாதத்தின் நீளம் நீடிக்கும். சரியான நீளம் காலப்போக்கில் மாறுபடுகிறது, ஏனெனில் சூரியனைச் சுற்றியுள்ள பூமி &ndash; சந்திரன் அமைப்பின் வேகம் அதன் நீள்வட்ட சுற்றுப்பாதையின் விசித்திரத்தன்மை, சுற்றுப்பாதையின் திசைவேகத்தின் மாறுபாடுகள் மற்றும் அதன் அவதானிக்கப்பட்ட கால மற்றும் உருவாகும் மாறுபாடுகள் காரணமாக ஒரு வருடத்தில் சிறிது மாறுபடும். தொடர்புடைய, சராசரி மதிப்புகள், இவை சூரியன் மற்றும் சூரிய குடும்பத்தில் உள்ள பிற உடல்களின் ஈர்ப்பு விசையால் பாதிக்கப்படுகின்றன.

இதன் விளைவாக, சந்திரனில் ஒரு குறிப்பிட்ட புள்ளியில் பகல் வெளிச்சம் தொடக்கத்தில் இருந்து முடிவு வரை தோராயமாக இரண்டு வாரங்கள் நீடிக்கும், அதைத் தொடர்ந்து இரண்டு வாரங்கள் *சந்திர இரவு* .

## மாற்று பயன்பாடு

* *சந்திர நாள்* என்பது பூமியில் ஒரு குறிப்பிட்ட இடத்தில் நிலா எழுச்சி அல்லது முழு நிலவுக்கு இடையிலான காலத்தையும் குறிக்கலாம். இந்தக் காலம் பொதுவாக 24 மணிநேர புவி நாளை விட சுமார் 50  மணித்துளிகள் அதிகமாகும், ஏனெனில் நிலா பூமியின் அச்சு சுழற்சியின் அதே திசையில் பூமியைச் சுற்றி வருகிறது.
* *நிலா நாள்* என்ற சொல் இரவும்பகலும் இணைத்த பொருளில் பயன்படுத்தப்படுகிறது, அதாவது நிலா இரவுக்கும் பகலுக்கும்  இடையில் வெப்பநிலையில் உள்ள பெரிய வேறுபாடு தரையூர்தி விவாதங்களில்  அமைகிறது. எடுத்துக்காட்டாக, " சோவியத் யூனியனின் லூனா பயணங்கள் [...] ஒரு நிலா நாளை இரண்டு புவி வாரங்களாக வடிவமைத்தன." , அல்லது, ஜனவரி 2019 இல் தரையிறங்கிய சீனாவின் யுது -2  தரையூர்தி, உறை  நிலா இரவுகளில் உயிர்வாழும் வகையில் வடிவமைக்கப்பட்டுள்ளது.

### நிலா நாட்காட்டிகள்
விக்ரம் சம்வத் போன்ற சில நிலா நாட்காட்டிகளில், ஒரு சந்திர நாள் அல்லது *[[திதி, பஞ்சாங்கம்|திதி]]*, ஒரு நிலா மாதத்தின் 1/30 அல்லது நிலாவுக்கும் சூரியனுக்கும் இடையிலான நீளமான கோணம் 12 பாகை அதிகரிக்க எடுக்கும் நேரம் என வரையறுக்கப்படுகிறது. இந்த வரையறையின்படி, நிலா நாட்கள் பொதுவாக கால அளவில் மாறுபடும்.

## மேலும் பார்க்கவும்

* நிலா சூரிய நாட்காட்டி
* சோல், செவ்வாய் கோள் சூரிய நாளின் பெயர்

## குறிப்புகள்

## வெளி இணைப்புகள்

* பல்வேறு நகரங்களுக்கான சந்திர நாட்கள் மற்றும் பிற சந்திர தரவு . Lunarium.co.uk.
* லூனார் ஸ்டாண்டர்ட் டைம் (LST)    lunarclock.org.

பகுப்பு:அலகுகள்
பகுப்பு:நிலா
பகுப்பு:இந்து சோதிடம்
ஒரமணகுண்டா பாறை ஓவியங்கள்

**ஒரமணகுண்டா பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில் பர்கூருக்கு அருகில் உள்ள  ஒரமணகுண்டா என்னும் இடத்தில் கண்டுபிடிக்கப்பட்ட பாறை ஓவியங்கள் ஆகும். கிருட்டிணகிரியில் இருந்து பருகூர்-கனகமூர்ப் பேருந்து சாலையில், கனகமூர் கிராமச் சாலை வழியாகச்  சுமார் 20 கிலோமீட்டர் தொலைவில் உள்ள நேரலக்கோட்டை என்ற இடத்திற்கு அடுத்ததாக ஒப்பத்தவாடி உள்ளது. அதை அடுத்து ஒரமணகுண்டா உள்ளது. ஓரமணகுண்டாவில் இருந்து ஒரு கிலோமீட்டர் தொலைவில் மேற்குப் பகுதியில் குன்றுப் பகுதிகள் உள்ளன. இந்த இடத்தில் *தொட்டியம்மா குட்டை, தோட்டியன் குட்டை* என்று உள்ளூர் மக்களால் அழைக்கப்படும் இடங்களில் பாறை ஓவியங்கள் உள்ளன. ஒரமணகுண்டா மலைப் பகுதியை வேங்கட மலை என்றும் உள்ளூர் மக்களால் அழைக்கப்படுகிறது.  

இங்குள்ள *இருளன் கெவியில்* வெள்ளை வண்ணத்தால் ஆன கோட்டோவியங்கள் காணப்படுகின்றன. இந்த ஓவியங்கள் வெளிப்பாட்டில் தமிழ்நாட்டின் பிற பாறை ஓவியங்களில் இருந்து மாறுபட்டு உள்ளன. இந்த ஓவியங்களில் மனித வடிவங்கள் பல வெளிப்பாடுகளில், பல கோணங்களில் காட்டப்பட்டுள்ளன. விலங்குடன் உள்ள மனித வடிவங்களைத் தவிர்த்து, பிற மனித வடிவங்கள் நீள் வட்டத்துக்குள் உள்ளவாறு காட்டபட்டுள்ளன. 

## மேற்கோள்கள்

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்
ஒப்பத்தவாடி பாறை ஓவியங்கள்

**ஒப்பத்தவாடி பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில் பர்கூருக்கு அருகில் உள்ள  ஒப்பத்தவாடி  என்னும் இடத்தில் கண்டுபிடிக்கப்பட்ட பாறை ஓவியங்கள் ஆகும். கிருட்டிணகிரியில் இருந்து பருகூர்-கனகமூர்ப் பேருந்து சாலையில், கனகமூர் கிராமச் சாலை வழியாகச்  சுமார் 20 கிலோமீட்டர் தொலைவில் உள்ள நேரலக்கோட்டை என்ற இடத்திற்கு அடுத்ததாக ஒப்பத்தவாடி உள்ளது.  ஒப்பத்தவாடிக்கு அருகில் *தோட்டியன் குட்டை* என்று உள்ளூர் மக்களால் அழைக்கப்படும் குன்றில் உள்ள இரண்டு குகைகளில் பாறை ஓவியங்கள் உள்ளன. முதல் குகையில் இரண்டு தொகுப்பும், இரண்டாவது குகையில் மூன்று தொகுப்பும் என மொத்தம் ஐந்து தொகுப்புகளில் ஓவியங்கள் உள்ளன.  இங்குள்ள குகைகளில் உள்ள ஓவிய தொகுப்புகளில் மனித வடிவங்கள், விலங்கு வடிவங்கள், பறவை வடிவங்கள், பல விநோத குறியீடுகள் என இடம்பெற்றுள்ளன. 

முதல் குகையில் குகையில் மேற்குப் புறம் பார்த்த பகுதியில் ஓவியங்கள் காணப்படுகின்றன. இதில் உள்ள மனித ஓவியங்கள்  பல்வேறு வெளிப்பாட்டில் காட்டபட்டுள்ளன. விலங்கின் மீது அமர்ந்து அல்லது நின்ற வடிவங்கள், வாளும் கேடயமும் ஏந்திய வடிவங்கள், அம்பாரியில் மனித வடிவம், தனி மனிதர், தனி விலங்கு ஓப்னவை உள்ளன. இவை வெள்ளை வண்ணத்தால் ஆன கோட்டோவியங்கள் ஆகும். 

இரண்டாவது குகையில் மனித வடிவங்களும், விலங்கு வடிவங்களும், ஆயுதங்களும், குறியீடுகளும் இடம் பெற்றுள்ளன. இவை வெள்ளை வண்ணத்தால் ஆன கோட்டோவியங்கள் ஆகும். 

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

## மேற்கோள்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கிருஷ்ணகிரி மாவட்டம்